I 1994 var næsten fire ud af ti indvandrere med ikke vestlig baggrund på kontanthjælp. Og når det gjaldt deres efterkommere, så var næsten tre ud af ti på kontanthjælp for to årtier siden.

Nu er andelen af ikke-vestlige indvandrere på kontanthjælp mere end halveret, viser en rapport fra Rockwoolfondens Forskningenhed.

»Det er kæmpemæssigt fald. Det er en overraskelse, at der er sket et så stort fald«, siger forskningschef Jan Rose Skaksen, Rockwoolfondens Forskningsenhed.